బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బాధ్యత నాదే.. సవాల్ చేయను: స్మిత్
బాల్ ట్యాంపరింగ్ వివాదంలో ఆస్ట్రేలియా క్రికెట్ బోర్డు కఠినంగా వ్యవహరించిందని శిక్ష తగ్గించాలని డిమాండ్ వినిపిస్తోన్న నేపథ్యంలో స్మిత్ భిన్నంగా స్పందించాడు.
Samayam Telugu | Updated:
Apr 4, 2018, 12:02PM IST
బాధ్యత నాదే.. సవాల్ చేయను: స్మిత్
బాల్ ట్యాంపరింగ్ వివాదంతో దేశానికి మచ్చ తెచ్చేలా వ్యవహరించడంతో వార్నర్, స్మిత్, బాన్‌క్రాఫ్ట్‌లపై క్రికెట్ ఆస్ట్రేలియా కఠిన చర్యలు తీసుకుంది. ఏడాదిపాటు క్రికెట్ ఆడకుండా స్మిత్, వార్నర్‌పై నిషేధం విధించింది. బాన్‌క్రాఫ్ట్‌ను 9 నెలలపాటు సస్పెండ్ చేసింది. వేటుకు గురైన తర్వాత ఆటగాళ్లు మీడియా ముందుకు వచ్చి క్షమాపణలు చెప్పారు. తప్పు చేశామంటూ కన్నీటి పర్యంతమయ్యారు.
క్రికెటర్లపై ఏడాదిపై శిక్ష విధించడం అన్యాయమని మాజీలు, విశ్లేషకులు అభిప్రాయపడుతున్నారు. ఈ ముగ్గురిపై తీసుకున్న చర్యలు కఠినంగా ఉన్నాయని ఆస్ట్రేలియా క్రికెటర్ల సంఘం అభిప్రాయపడింది. ఆంక్షల విషయంలో బోర్డు మరోసారి ఆలోచించాలని, నిషేధాన్ని తగ్గించే అవకాశాలను పరిశీలించాలని బోర్డును కోరింది. దేశవాళీ క్రికెట్లోనైనా ఆడే అవకాశం కల్పించాలని అభ్యర్థించింది.
I would give anything to have this behind me and be back representing my country. But I meant what I said about tak… https://t.co/CDGtoVpwUm
&mdash; Steve Smith (@stevesmith49) 1522820754000
ఈ నేపథ్యంలో స్మిత్ స్పందిస్తూ.. తాను దేశం తరఫున తిరిగి ఆడటానికి కృషి చేస్తానని తెలిపాడు. బాల్ ట్యాంపరింగ్ వివాదంలో కెప్టెన్‌గా పూర్తి బాధ్యత నాదే. నాపై విధించిన ఆంక్షలను సడలించాలని అభ్యర్థించను. మాపై విధించిన సస్పెన్షన్ నిర్ణయాన్ని సవాల్ చేయను. తప్పు చేస్తే ఉపేక్షించబోమని సంకేతాలు పంపడానికే క్రికెట్ ఆస్ట్రేలియా ఈ నిర్ణయం తీసుకుంది. నేను దాన్ని అంగీకరించానని స్మిత్ ట్విట్టర్ ద్వారా వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.